बीजेपी प्रवक्ता ने कहा कि कांग्रेस अध्यक्ष राहुल गांधी काले धन का प्रयोग कर चुके हैं, जबकि उनके परिवार का रिश्ता हवाला कारोबारियों से है। पात्रा ने प्रेस कॉन्फ्रेंस में कहा कि राहुल ने पांच हजार करोड़ रुपए का गबन किया है। भगोड़े शराब कारोबारी विजय माल्या को गांधी परिवार का आशीर्वाद प्राप्त है। पात्रा ने आरोप लगाया कि नोटबंदी के कारण राहुल गांधी हायतौबा मचा रहे थे क्योंकि हवाला के जरिए काले धन को सफेद किया जा रहा था। उन्होंने पूछा कि राहुल गांधी आपने हवाला के जरिए कितना पैसा सफेद किया है। गांधी परिवार का कितना पैसा ऐसी कंपनियों में लगा है?